cyanic-selkie/wikianc huggingface dataset:
Operaatio Hurrikaani (televisiosarja)
Tarina
Puuma on Operaatio Hurrikaanin nuori agentti, joka elää kaksoiselämää. Kaikki luulevat, että hän opiskelee yliopistossa opettajaksi, mutta todellisuudessa hän on salainen agentti. Operaatio Hurrikaanin agenttien tehtävänä on napata kiinni Tohtori Routa apureineen. Heidän ilkeät suunnitelmansa sotkevat Boforin suurkaupungin asukkaiden elämää. Puuma selvittää rikokset muiden agenttien avulla ja estää kaupungin tuhoutumisen.
Apunaan Puumalla on hänen innokas ja utelias Sirkku-tätinsä, veteraaniagentti Postimies, hurmaava Kleopatra, keskusneiti Aleksandra sekä sääntökirjaa rakastava Einari.
Palmerin ratsiat
Ratsiat
Ratsiat alkoivat 7. marraskuuta 1919, jolloin oli kulunut tasan kaksi vuotta lokakuun vallankumouksen käynnistymisestä Venäjällä. Yli 10 000 kommunistia ja anarkistia pidätettiin, mutta viranomaiset eivät kuitenkaan löytäneet mitään todisteita vallankumoussuunnitelmille. Epäiltyjä pidettiin pitkiä aikoja vangittuina ilman oikeudenkäyntiä, mutta lopulta lähes kaikki vapautettiin. Suurin karkotettujen joukko oli 249 venäläistaustaista henkilöä, jotka joulukuussa 1919 kuljetettiin USAT Buford -nimisellä aluksella Yhdysvalloista Hangon kautta Neuvosto-Venäjälle. Heistä tunnetuimmat olivat liettualaissyntyiset anarkistit Emma Goldman ja Alexander Berkman.
Aleksi Paananen
Kuopion Palloseuran jälkeen Paananen on edustanut Veikkausliigassa FC Lahtea kausina 2015–2018 ja turkulaista FC Interiä kaudesta 2019 alkaen. Neljän Interissä pelatun kauden jälkeen Paananen siirtyi kaudeksi 2023 HJK:n riveihin.
A Healing Place
A Healing Place on suomalaisen alternative rock -yhtye The Chantin kolmas studioalbumi, joka julkaistiin 20. elokuuta 2012. Suomessa sen julkaisi Secret Entertainment ja muualla Euroopassa sekä Pohjois-Amerikassa Lifeforce Records.
Guillermo Cañas
Paluu
Vuoden 2007 Miami Mastersissa Cañas voitti jälleen Roger Federerin. Välierässä hän voitti Ivan Ljubičićin 7–5, 6–2, mutta hävisi finaalissa Novak Đokovićille. Matkalla finaaliin Cañas voitti Tim Henmanin, Juan Carlos Ferreron, Richard Gasquetin, Roger Federerin ja Tommy Robredon.
Kai Tillanen
Ura
Kauden 2001–2002 Tillanen pelasi taas Jukurien A-nuorissa, mutta se jäi rikkonaiseksi armeijan takia. Hän siirtyi kaudeksi 2002–2003 Suomi-sarjajoukkue Warkikseen, josta Tillanen jatkoi try-outin kautta kaudeksi 2003–2004 samassa sarjassa pelanneeseen Savonlinnan Pallokerhoon. Hän jäi kuitenkin vähälle vastuulle ja haki pelituntumaa sarjatasoa alempaa II-divisioonassa pelanneista Rantasalmen Urheilijoista. SaPKo lopulta ilmoitti, ettei Tillasesta ole enää joukkueelle käyttöä, mutta hän onnistui nousemaan kuitenkin Mestikseen palatessaan pelaajapulasta kärsineisiin Hyvinkään Ahmoihin. Tillanen nousi joukkueen ykkösmaalivahdiksi, mutta Ahmojen kausi päättyi kuitenkin sarjasta putoamiseen.
Tillanen siirtyi kaudeksi 2007–2008 Mestiksen nousijoukkue Kotkan Titaanien maalin suulle. Hän kantoi suurimman osan joukkueen torjuntavastuusta, mutta Titaanit jäi kuitenkin sarjajumboksi. Joukkue voitti kuitenkin karsintasarjan ja myös Tillanen teki jatkosopimuksen kaudeksi 2008–2009. Tällä kertaa runkosarjassa toiseksi viimeiselle sijalle sijoittuneet Titaanit putosivat karsintojen päätteeksi takaisin Suomi-sarjaan, jossa myös Tillanen jatkoi kaudella 2009–2010. Tammikuussa 2010 hän jätti Titaanit ja siirtyi pian tämän jälkeen samassa sarjassa pelanneeseen HC Keski-Uusimaahan. Kolmen siellä pelatun ottelun jälkeen Tillanen siirtyi Rovaniemen Kiekkoon, joka kuitenkin putosi yhden Mestis-kauden päätteeksi takaisin Suomi-sarjaan.
Muuta
Tillanen on koulutukseltaan lähihoitaja.
Delibes
Delibes-nimisiä henkilöitä:
Tatra K2
K2SU
K2SU on K2:n muunnelma, joka tuli myyntiin Neuvostoliitossa vuonna 1966. Tyypin valmistus päättyi jo vuonna 1969, koska vaunut eivät soveltuneet Neuvostoliiton kaupunkien raskaaseen liikenteeseen riittävän hyvin. K2SU-raitiovaunuja tuli liikenteeseen kuitenkin 246 kappaletta. Ainut säännölliseen liikenteeseen jäänyt K2SU oli Jekaterinburgissa, jossa sitä käytettiin museoraitiovaununa vuoteen 1998 asti.
Hanna Smith
Hanna Ilona Smith (s. 1970) on vuonna 2017 perustetun Hybridiosaamiskeskuksen tutkimusjohtaja. Hän on aiemmin työskennellyt Helsingin yliopiston Aleksanteri-instituutissa tutkijatohtorina ja on Venäjä-asiantuntija.
Kaasun tiheys
Jossa
Sinfonia C-duuri (Wagner)
Sinfonia C-duuri (WWV 29) on Richard Wagnerin ainoa valmistunut sinfonia. Teos kantaesitettiin 15. joulukuuta 1832 Leipzigissa, kapellimestarina Wagnerin ensimmäinen opettaja Christian Gottlieb Müller. Säveltäjä oli tuolloin 19-vuotias. Teoksessa ilmenee Beethoven-vaikutteita, varsinkin seitsemännestä sinfoniasta.
Salainen ikkuna, salainen puutarha
King on kertonut tarinan idean syntyneen ajatuksesta yhdistellä kahden aiemmin julkaistujen romaaninsa teemoja: Piinan kuvausta kirjallisuuden voimakkaasta otteesta lukijaan, ja Pimeän puolen kuvausta kirjallisuuden voimakkaasta otteesta kirjailijaan. Tarinan nimen King keksi löytäessään heidän kotinsa pyykkihuoneen kuivausrummun takaata pienen ikkunan, jonka olemassaolosta hän ei ollut tiennyt mitään, ja josta hän näki talon pihalle hänen vaimonsa puutarhaan. King keksi yhdistää ikkunan vertauskuvallisuudeksi tarinassa esiintyvän todellisuuden ja harhamaailman välille.
Juoni
Shooter palaa muutaman päivän kuluttua uhkaamaan Mortia. Mort on tällä välin tehnyt taustatutkimusta todeten, että "Kylvön aika" on itseasiassa julkaistu lehdessä kaksi vuotta ennen kuin Shooter väitti kirjoittaneensa "Salaisen ikkunan, salaisen puutarhan". Mort kertoo tämän, mutta raivostunut Shooter syyttää Mortia valehtelusta ja vaatii tältä konkreettisimpia todisteita, antamalla Mortilla kolme päivää aikaa näyttää hänelle julkaistu tarina. Osoittaakseen olevansa vakavissaan, Shooter käy yön aikana surmaamassa Mortin kissan, ja varmistaakseen Mortin epäonnistumisen hän käy polttamassa Mortin entisen vaimon Amyn talon, missä "Kylvön ajan" sisältänyt lehtinumero sijaitsi. Samalla kun Mort tilaa uuden lehden, hän pyytää Greg Carstairsia ottamaan selvää Shooterista ja puhumaan Tom Greenleaf -nimisen miehen kanssa, joka viimeksi autollaan ohi ajaessaan oli nähnyt Mortin ja Shooterin keskustelemassa. Shooter, joka on vihainen siitä, että Mort on sotkenut mukaan muita ihmisiä heidän väliseen juttunsa, tappaa kummatkin miehet ja viljelee ympärille todisteita, jotka tekisivät Mortista osallisin murhiin. Saatuaan lehden ja palattuaan kotiin Mort huomaa, että "'Kylvön aika" on leikattu pois lehdestä. Lopulta Mort ymmärtää kauhistuttavan totuuden Shooterista: häntä ei ole koskaan ollut olemassakaan! "Shooter" on todellisuudessa ollut hänen oma jakautunut persoonallisuutensa. Hän oli luonut syyllisyyttään "Shooterin" hahmon, koska uransa varhaisessa vaiheessa hän oli todellakin syyllistynyt plagiointiin "Virsta väärää" -tarinan osalta. Mort ymmärtää, että Tom ei tietenkään olisi voinut nähdä "Shooteria" ohi ajaessaan vaan nähnyt Mortin yksikseen. Mort itse oli syyllinen vanhan kotitalonsa polttamiseen sekä oman kissansa ja kahden ihmisen kylmäverisiin murhiin. Totuus saa hänet menettämään tajuntansa, mutta myöhemmin hän havahtuu ja toivoen epätoivoisesti löytävänsä vielä merkkejä omasta järjestään, hän näkee entisen vaimonsa Amyn saapuvan mökin pihalla. Järkytys saa kuitenkin hänen menettämään mielensä hallinnan "Shooterille". Sisälle astuttuaan Amy ymmärtää, että Mort on tullut hulluksi nähtyään sanan "Shooter" kirjoitettuna kaikkialle talonsa seiniin. Mentyään Mortin työhuoneeseen, "Shooterin" mustan hatun päähänsä laittanut Mort yrittää tappaa hänet, mutta Amy onnistuu pakenemaan. Mort ajaa häntä takaa ulos, mutta paikalle saapunut vaakutusasiamies Fred Evans ampuu tämän. Mortista tulee kuolemansa hetkellä jälleen oma itsensä.
Samu Nieminen
Vuonna 2012 Nieminen murtautui lopullisesti JJK:n avauskokoonpanoon, esiintyen sarjapeleissä 20 kertaa aloituksessa. Hän jatkoi avauksen pelaajana seuraavalla kaudella, mutta vuosi päättyi pettymykseen joukkueen sijoittuessa viimeiseksi sarjataulukossa. Jyväskylästä Nieminen siirtyi Liettuan pääsarjassa pelaavaan FK Kruoja Pakruojisiin, jossa hän oli voittamassa hopeaa. Joulukuussa 2014 Nieminen siirtyi Tampereen Ilveksen riveihin.
Nieminen on edustanut Suomen alle 21-vuotiaiden jalkapallomaajoukkuetta neljästi ja poikamaajoukkueita yhteensä 42 kertaa. Hän on toiminut kapteenina poikamaaotteluissa.
Lupercalia
Keskeisessä asemassa juhlassa oli luperci-pappien suorittama riitti, jossa he uhrasivat vuohen Palatium-kukkulan juurella sijaitsevassa Lupercal-luolassa, juoksivat ulos kansan keskuuteen ja löivät katsojia uhratun vuohen nahasta repimillään suikaleilla. Luola, jossa uhraus suoritettiin oli sama, jossa susiemo tarun mukaan imetti kaupungin perustajia, Romulusta ja Remusta.
Lehigh’n yliopisto
Lehigh’n yliopisto (, ['liːhaɪ]) on yksityinen yliopisto Bethlehemissä, Pennsylvaniassa, Yhdysvalloissa. Sen neljä tiedekuntaa ovat sovelletut luonnontieteet, humanistis-luonnontieteellinen, kauppatieteet ja kasvatustieteellinen.
Urheilu
Lehigh’n virallinen urheilujoukkue on tunnettu nimellä Lehigh Mountain Hawks vuodesta 1995. Patriot Leaguen jäsenenä yliopisto kilpailee NCAA:n ensimmäisessä divisioonassa 25 urheilulajissa. Se tunnetaan kilpailustaan Lafayette Collegen kanssa.
Riku Riski
Widzew Łódź
Riski aloitti kauden 2011–2012 pelaamalla kolmessa Puolan liigan ottelussa, mutta Widzew Łódź lainasi hänet elokuussa puolen vuoden sopimuksella Ruotsin Allsvenskanin Örebron riveihin. Riski pelasi syksyllä 2011 seitsemän ottelua Allsvenskanissa.
A-maajoukkuemaalit
MM- ja EM-karsintojen otteluita
Barbara O’Neil
Nuoruus
Barbara O’Neil syntyi St. Louisissa 1910. Hän oli nuorin David ja Barbara O’Neilin neljästä lapsesta. Perhe kuului kaupungin yläluokkaan, sillä David oli rikas yritysjohtaja ja runoilija ja tämän isä Joseph oli ollut pankkiiri. Barbara-äiti oli puolestaan tunnettu suffragetti St. Louisissa. Perhe muutti vuonna 1920 St. Louisista ensin Berkeleyyn ja sitten Cos Codiin.
Ura
O’Neilin ensiesiintyminen Hollywoodissa oli elokuvassa Äidin uhraus, jonka kuvaukset alkoivat huhtikuussa 1937. Hän teki sopimuksen Universal Picturesin kanssa ja teki yrityksen kanssa muun muassa elokuvat Verinen linna (1939), The Sun Never Sets (1939) ja Huomispäivä on meidän... (1939).
O’Neil palasi 1940- ja 1950-luvuilla usestai Broadwaylle. Menestystä hän sai muun muassa Lillian Hellmanin näytelmistä The Searching Wind, jota esitettiin 1944–1945, Deep Are the Roots, jota esitettiin 1945–1946, ja Affairs of State, jota esitettiin 1950–1952.
O’Neilin viimeinen elokuva oli Nunnan tarina (1959). Vaikka hänen elokuvauransa kesti yli 20 vuotta, hän näytteli vain 16 elokuvassa. Teatterista O’Neil jäi eläkkeelle vuonna 1960.
Auran Kultaseppä
Historiaa
Auran Kultaseppä Oy:n pääsuunnittelijana vuosina 1971–1989 toimi Pekka Piekäinen. Hänen Tissot- ja Omega-kellomerkeille suunnittelemansa hopeiset korukellot olivat 1970-luvulla Auran Kultaseppä Oy:n ehkä kansainvälisesti tunnetuimpia tuotteita.
Vanity (laulaja)
Vanity (oikealta nimeltään Denise Matthews; 4. tammikuuta 1959 Niagara Falls – 15. helmikuuta 2016 Fremont, Kalifornia, Yhdysvallat ) oli kanadalainen laulaja ja näyttelijä. Hän toimi laulajana 1980-luvulla funklaulaja Princen perustamassa yhtyeessä Vanity 6. Tuona aikana hän myös näytteli muun muassa elokuvassa Idän lohikäärme (1985), jossa hän esitti myös laulun ”7th Heaven”. Elokuva on hänen tunnetuimpansa. Vanity mainitaan myös useaan kertaan Nikki Sixxin Heroiinipäiväkirjassa.
Uudenkaupungin tanskalainen lennätin
Toiminnan hiipuminen
Suomen itsenäistyttyä lennättimen toiminnassa tapahtui suuria muutoksia. Uudenkaupungin lennätinaseman merkitys väheni huomattavasti, sillä aiempi yhteys Venäjälle jäi lähes kokonaan pois käytöstä. Suomalainen ja tanskalainen lennätin toimivat edelleen rinnakkain, mutta ne olivat nyt kaksi erillistä laitosta. Näiden yhteisenä toimitalona oli Alisenkadun ja Rauhankadun risteyksessä sijaitseva postitalo.
Daniel Bedingfield
Bedingfieldin hitti "Gotta Get Thru This" nousi joulukuussa 2001 brittilistojen ykköseksi. Hän on sen jälkeen julkaissut kaksi listaykkössingleä ("If You're Not The One", "Never Gonna Leave Your Side"). Debyyttialbumi Gotta Get Thru This julkaistiin vuonna 2002, ja se nousi brittilistojen toiselle sijalle.
Teeny Weeny String Bikini
Teeny Weeny String Bikini on ruotsalaisartisti Güntherin kappale hänen ensimmäiseltä, Pleasureman-studioalbumilta. Sen julkaisi Warner Bros. Sweden albumin toisena singlenä 5. toukokuuta 2004. Kappale ei onnistunut saamaan edeltäjän kaltaista menestystä, vaan sen listamerkinnöiksi jäivät Ruotsissa saavutettu singlelistan 1. sija sekä Suomessa saavutettu singlelistan 7. sija.
Milan Bartovič
Vuosina 2006, 2009, 2010, 2012, 2014 ja 2015 hän on ollut myös mukana Slovakian jääkiekkomaajoukkueessa.
Studio 54
Studio 54 oli Yhdysvalloissa New Yorkin keskikaupungilla sijainnut yökerho. Tila oli alun perin oopperateatteri, vuonna 1927 avattu Gallo Opera House, ja toimii nykyäänkin teatterina. Kiinteistössä toimi useita eri teattereita, kunnes CBS osti rakennuksen 1942 ja käytti sitä radiolähetysten ja myöhemmin tv-tuotantojen studiona. Steve Rubell ja Ian Schrager ostivat teatterin ja avasivat huhtikuussa 1977 Studio 54 -yökerhon. Se oli muutaman vuoden ajan New Yorkin suosituin klubi, joka oli tunnettu dekadentista ilmapiiristään. Klubi suljettiin, kun Rubell ja Schrager tuomittiin vuonna 1980 vankilaan veropetoksesta. Uudet omistajat avasivat yökerhon uudestaan, kunnes se maaliskuussa 1986 suljettiin lopullisesti.
Viisi rikottua kameraa
Leikkaus
Keskessä osassa kertomusta on Burnat’n neljäs poika Gibreel, jonka kasvua seurataan melkein koko elokuvan kuuden vuoden tapahtumien ajan. Gibreelin syntymä rinnastetaan kylässä syntyvään liikehdintään, ja vastakohtana sille esitetään kylän ikivanhojen oliivipuiden kaataminen muurin tieltä. Ylittäessään myöhemmin aitaa veljiensä kanssa Gibreel oppii ensimmäiset sanansa, ”muuri” ja ”armeija”, ja elokuvan lopussa hän kirjoittaa nimensä myöhemmin rakennetun betonimuurin kylkeen.
Palkinnot
Viisi rikottua kameraa voitti Sundancen elokuvajuhlilla World Cinema Directing Award -palkinnon dokumenttien sarjassa 2012. Elokuva voitti myös erikoisraati- sekä yleisöpalkinnon Amsterdamin kansainvälisillä dokumenttielokuvajuhlilla (IDFA) 2011. Se oli ehdokkaana parhaan dokumenttielokuvan Oscar-palkinnon saajaksi 2013.
Nancy Friday
Salainen puutarha -teoksessa julkaistuista kuvitelmista monia ohjasi syyllisyys. Naiset joutuivat keksimään kiertoteitä välttääkseen esimerkiksi orgasmin saavuttamiseen ja haluamiseen liittyviä syyllisyydentunteita. Hänen myöhempi teoksensa My Mother / My Self keskittyi nimenomaan tarkastelemaan Salaisen puutarhan aineistoissa esiin noussutta syyllisyyttä ja sen alkuperää.
Marion Tietz
Marion Tietz (s. 17. marraskuuta 1952 Berliini) on Itä-Saksaa edustanut entinen käsipalloilija. Hän kilpaili vuoden 1976 kesäolympialaisissa Montrealissa ja sai siellä hopeaa. Lisäksi hän sai pronssia vuoden 1980 kesäolympialaisissa Moskovassa.
Reaaliaikainen kinemaattinen mittaus
Menetelmä
GPS-satelliitteja käyttävällä menetelmällä on englanninkielisissä maissa nimityksenä "Carrier-Phase Enhancement" eli CPGPS.
Käyttö
Verkko-RTK -menetelmistä suosituksi on tullut VRS (Virtual Reference Station), jossa kartoitusvastaanottimen mittausalueelle luodaan virtuaalinen tukiasema kiinteän laajemman alueen (esim. koko Suomi) kattavan tukiasemaverkon havaintojen avulla. Tässä mittaava laite lähettää paikkansa VRS-verkolle esim. GSM-viestinä. Verkon laskentakeskus luo virtuaalisen tukiaseman. Tämäkin toimii reaaliajassa, kun VRS-asema on luotu ja tietoliikenneyhteys toimii.
Pekka Piekäinen
Uransa alussa Piekäinen suunnitteli koruja Kaunis Korulle, Viikinniemelle sekä tanskalaiselle Viggo Wollnylle. Vuonna 1971 hän aloitti Auran Kultaseppä Oy:n pääsuunnittelijana. Hän suunnitteli yhtiölle monenlaisia hopeisia käyttöesineitä ja koruja. Niistä kansainvälisesti maineikkaimmiksi nousivat sveitsiläisille Omega-, Tissot- ja Lanco-yhtiöille tehdyt hopeiset kellonkuoret, joista valmistettuja korukelloja myytiin 1970-luvun puolivälissä eri puolilla maailmaa noin 35 000 kappaletta vuodessa. Piekäinen teki koruja muun muassa prinsessa Dianalle, ja hänen sanotaan olleen ainoa pohjoismaalainen suunnittelija, jonka koruja myytiin Tiffany-liikkeissä. J. A. Tarkiainen Oy:lle Pekka Piekäinen suunnitteli hopeaesineistön nimeltä JAT-Collection. Ornamon järjestämässä teetarjoiluun liittyvien esineiden suunnittelukilpailussa voiton vei Piekäisen hopeinen teepussin puristin.
Jurtta
Jurtta on paimentolaisten asumus, jossa he yöpyvät ja valmistavat ruoan. Jurtta on kätevä matkustamiseen, sillä se on helppo koota, pystyttää ja kuljettaa mukana. Jurtan koosta riippuen siihen mahtuu asumaan 5–15 ihmistä.
Rainer Mahlamäki
Mahlamäen ensimmäinen oma arkkitehtitoimisto oli Tampereella toiminut 8 Studio. Nykyään hän työskentelee arkkitehtitoimisto Lahdelma & Mahlamäki Oy:ssä, yhtiökumppaninaan Ilmari Lahdelma.
Uolevi Vahteristo
Vahteristo kävi Teatterikoulun 1953–1955 ja näytteli Mikkelissä, Lappeenrannassa ja Jyväskylässä kunnes kiinnitettiin Televisioteatteriin 1963.
Differentiaalinen GPS
Merenkulku
Yhdysvaltain rannikkovartiosto ylläpitää sen rannikoiden merenkulun DGPS-järjestelmää, jossa korjaustieto välitetään laivoille 285–325 kHz:n taajuuksilla. Samanlainen järjestely on myös Australiassa. Euroopassa DGPS-järjestelmiä ovat kehittäneet mm. Ruotsin ja Suomen merenkulkuhallinnot. Suomessa Väylävirastolla ja Traffic Management Finlandilla on yhdeksän rannikkoasemaa DGPS-korjaustietojen välittämiseen laivoille.
Tausta
DGPS sai alkunsa siitä, että GPS:n julkista signaalia huononnettiin 2000-luvun alkuun asti tarkoituksella. GPS:n tullessa käyttöön myös DGPS-järjestelmät oli rakennettu.
Reino Lahtinen
Lahtinen muistetaan erityisesti kahden, aikanaan suositun televisiosarjan Heikki ja Kaija (1961-1971) sekä Rintamäkeläiset (1972-1978) käsikirjoittajana. Niiden lisäksi hän on kirjoittanut monia näytelmiä ja kuunnelmia. Vuonna 1961 Toivo Särkkä ohjasi ja tuotti elokuvan Me, joka perustui Lahtisen Tampereen teatterissa 25. marraskuuta 1959 kantaesitettyyn näytelmään Arvottomat.
Lahtisen puoliso oli vuodesta 1938 lähtien Taina Tuulikki Aitonen.
6 nimmt!
6 nimmt! on Wolfgang Kramerin luoma ja Amigon julkaisema korttipeli, joka soveltuu hyvin eri pelaajamäärille. Peliin mahtuu mukaan jopa kymmenen henkeä. Suomessa peliä valmisti Nelostuote (nykyään Tactic Games). Peli sisältää 104 korttia, jotka on numeroitu luvuin 1-104 ja jotka sisältävät pisteitä yhdestä seitsemään. Pelin aluksi kullekin pelaajalle jaetaan 10 korttia ja pelialustalle asetetaan satunnaisesti 4 korttia.
Äiti Peloton ja hänen lapsensa
Näytelmän musiikin on säveltänyt Paul Dessau. Näytelmän suomenkielisen käännöksen on laatinut Elvi Sinervo (1975). Aikaisempi suomennos Barbara peloton ja hänen lapsensa vuodelta 1941 oli Erkki ja Katri Valan käsialaa.
Feliciano López
Feliciano López Diaz-Guerra (s. 20. syyskuuta 1981 Toledo, Espanja) on espanjalainen tennisammattilainen, joka on ollut parhaimmillaan maailmanlistalla sijalla 12. Hän on voittanut urallaan kuusi ATP-tason turnausta kaksinpelissä ja neljä nelinpelissä.
Juho Kuorikoski
Kuorikoski asuu Kaustisella.
Brushfieldin täplät
Brushfieldin täplät ovat tavallisia kaikkien lasten silmissä, mutta ne ovat myös yksi Downin oireyhtymän tunnusmerkeistä: tämä perimän saaneilla niitä on 35–75 prosentilla vastasyntyneistä. Vaaleasilmäisillä valkoihoisilla lapsilla täplien todennäköisyys on suurempi kuin aasialaistä syntyperää olevilla lapsilla.
Lumelääke
Lumevaikutus
Positiivisesti hoitoon suhtautuvien on havaittu raportoivan muita useammin lumevaikutuksesta. Tutkimuksissa ei ole kuitenkaan havaittu, että lumevaikutus korreloisi esimerkiksi älykkyyteen, sukupuoleen, neuroottisuuteen, hyväuskoisuuteen eli suggestioherkkyyteen tai muihin persoonallisuuden piirteisiin.
Osa kipututkimuksissa ilmenevästä lumevaikutuksesta saattaa liittyä myös siihen, että kipua mitataan usein objektiivisten mittarien sijaan kysymällä potilaan muistinvaraista arviota menneeseen aikaan sijoittuneesta kivusta. Tällöin osa potilaista raportoi todellista suurempaa oireiden lievittymistä palkitakseen lääkäriä, koska tämä on nännyt vaivaa hänen auttamisekseen. Esimerkiksi vuonna 2004 julkaistussa tutkimuskatsauksessa havaittiin, että potilaat arvioivat saamansa hoidon tehokkaammaksi silloin, kun arviota pyysi hoitoon osallistunut lääkäri tai kun kysely tapahtui terveydenhuollon tiloissa verrattuna siihen, että arviota pyysi puolueeton henkilö tutkittavan omassa kodissa. Vuonna 2002 julkaistussa yhdysvaltalaistutkimuksessa, jonka tulos perustui poikkeuksellisesti päivittäiseen kipuseurantaan, plaseboryhmän kokema kivunlievitys olikin vain kuusi prosenttia.
Lumelääkkeen vaikutus saattaa selittyä myös keskiarvoa kohti palautumiseksi kutsutulla tilastollisella harhalla. Se tarkoittaa yksinkertaistettuna sitä, että ääriarvot ovat toistomittauksissa lähempänä ilmiön keskiarvoa.
On olemassa viitteitä siitä, että lumelääkitys voi helpottaa potilaiden oireita silloinkin, kun potilas tietää saavansa lumelääkettä. Tietoisesti plaseboa nauttineiden potilaiden oireiden on huomattu lievittyvän etenkin verrattuna potilaisiin, jotka eivät saaneet oireisiinsa edes lumelääkettä. Lumehoidon vaikutus saattaa tällöin perustua esimerkiksi lääketutkimukseen liittyviin säännöllisiin lääkäritapaamisiin, joita voidaan pitää eräänlaisena sosiaalisena tukena. Plasebolla aikaansaatu oireiden helpottaminen saattaa kuitenkin loppua lääkäritapaamisten loputtua.
Vortigaunt
Half-Life 2
Half-Life 2:ssa Gordon tapaa olentoja taas. Tällä kertaa, kaikesta huolimatta, ne ovat halukkaita auttamaan Combinen kumoamisessa. Kahden pelin välisenä aikana Vortigauntit ovat vapautuneet orjuudesta, ja suurin osa Maassa olevista Vortigaunteista on liittynyt ihmisvastarintaan Combinea vastaan. Peli paljastaa myös, että Vortigauntit pystyvät käyttämään sähköisiä hyökkäyksiään myös tuottoisasti, sinisen energiapurkauksen muodossa, joka voi ladata pattereita (kuten myös Gordonin H.E.V.-pukua), sähköisiä piirejä ja sulattaa asioita toisiinsa. Vortigauntit luottavat Gordoniin vapaudestaan, ja pitävät häntä korkealla kunniassa sanoen häntä "Vapaaksi Mieheksi" (koska Gordon surmasi Nihilanthin ja näin vapautti Vortigauntit sen orjuudesta), mutta ne vaikuttavat surevan myös kaikkia niitä, "joiden elämän sinä Gordon katkaisit".
Lähteet
Half-Life 2: Episode Two
Curtis Armstrong
Yksityiselämä
Armstrong syntyi Detroitissa, Michiganissa. Hänen vanhempansa ovat Norma E. (o.s. D’Amico) ja Robert Leroy Armstrong. Armstrong kävi koulua Berkley High Schoolissa ja valmistui Oakland Universitysta.
Armstrong on ollut vuodesta 1994 naimisissa Elaine Aronsonin kanssa. Heillä on 1996 syntynyt tytär, Lily Armstrong.
Wilhelm Lavonius
Wilhelm Lavonius (14. helmikuuta 1832 Viipuri – 25. huhtikuuta 1897 Helsinki ) oli suomalainen juristi ja taloustieteilijä. Hän toimitti suomennoksen Suomen perustuslaeista ja aloitti suomenkielisten lainopinluentojen pitämisen. Luennot on julkaistu 1932.
Lavonius oli naimisissa 1868–1893 Maria Fransiska Westzynthiuksen (k. 1893) kanssa. Heidän poikiansa olivat vuorineuvos Magnus Karl Lavonius, toimitusjohtaja Wilhelm Alexander Lavonius ja vuorineuvos Robert Johannes Lavonius, samoin kuin lääkintöneuvos Herman Lavonius.
Tuuvan talli
Henkilöt
Bea eli Beatrice on Tuuvan Tallin toinen omistaja ja Katrinen pikkusisar. Hän on ystävällinen ja fiksu. Bean hevonen on Grandiola, eli Granni. Myöhemmin myös Skrållan -niminen lämminveritamma on hänen hoivissaan hetken aikaa.
Jenny on naapurintyttö, joka pitää myös hevosiaan Tuuvan Tallilla. Hän opetteli ratsastamaan enonsa True Love, eli Trullan -ponilla, kunnes oli aika hankkia oma poni, Killen. Koska kaikki ei sujunut toivotusti, joutui Jenny lähettämään Killenin takaisin ja sai vaihdossa nuoren puoliveritamman, Contessan.
Petra asui kauempana, mutta kävi tallilla usein. Petra oli hauska ja ystävällinen, rehellinen ystävä. Hänellä ei aluksi ollut omaa hevosta, vaan hän auttoi Katrinia Reiskan kanssa. Sitten Petra tapasi hermostuneen ex-ravurin, Jasmin Wayn, ja ihastui tammaan. Petra osti sen omakseen, ja sai Jasminin hrmostuneen katseen lempeäksi, ja koko hevosesta tuli lempeämpi ja iloisempi. Jasmin kuitenkin vanheni, ja vanhuuden tuomat rasitukset painavat tammaa. Lopulta neljännessä viimeisessä sarjakuvassa Petra päätti raskain mielin, että Jasmin ei kärsisi enää yhtäkään talvea selkä särkien ja jalka kipeänä. Oli siis Jasminin aika laukata sinne, missä mikään kipu ei tunnu. Petra ei hankkinut enää uutta hevosta sarjan aikana, mutta jäi silti tallille.
Ulrika saapui sarjaan muutaman pokkarin jälkeen. Hänen issikkaruunansa Dropin nimi tarkoittaa pisaraa, mutta Ulrika uskoi, että kyynelpisaraa. Dropilla oli nimittäin vaikeuksia; murtunut nenäluu, bronkiitti, krooninen keuhkoputken tulehdus, ja murtunut takajalka. Myöhemmin Ulrika osti Dropille seuraksi Ludde-nimisen vanhan shetlanninponiruunan. Ludde kuitenkin menehtyi, ja Ulrika sai vaikeuksien jälkeen sen tilalle Nannan, eli Katla Fra Lappvattnet-nimisen issikkatamman. Ulrika muutti hevosineen seitsemännessä pokkarissa
Matkalla Singaporeen
Muuta
Stone on näytellyt Harlowin, Gablen ja Beeryn kanssa ennemminkin, rikoselokuvassa Salaperäinen kerho (1931). Ja Harlowin kanssa myös elokuvissa Punatukkainen Lilli (1932) ja Vaarallinen nainen (1934). Harlow ja Beery ovat näytelleet yhdessä klassikkokomediassa Päivälliset klo 8 (1933). Matkalla Singaporeen on neljäs kuudesta Harlowin ja Gablen yhteistyöstä.
Jeff Kanew
Jeff Kanew (s. 16. joulukuuta 1944) on yhdysvaltalainen elokuvaohjaaja, jonka menestyneimpänä työnä muistetaan Nörttien kosto (1984). Hän on kuitenkin luonut myös sen ulkopuolella laajan tuotannon, jonka uudempaan päähän lukeutuu komedia National Lampoon's Adam & Eve (2005).
Glee (1. tuotantokausi)
Juoni
Glee seuraa kuvitteellista Ohiolaista McKinleyn koulua ja sen showkuoroa Uudet Tuulet. Will Schuester on päättänyt herättää pahamaineisen kuoron eloon, mutta tehtävä ei näytä onnistuvan kun viisi epäsuosittua innokasta muusikkoa ei tuo kuorolle tarpeeksi näkyvyyttä. Will alkaa värvätä kuoroon lisää jäseniä muun muassa esitysten ja huijauksien kautta, ja saa pian kasaan tarpeeksi jäseniä osallistuakseen kuorokisoihin. Uudet Tuulet voittavat aluekarsinnat, ja tähtäävät seuraavaksi voittamaan alueelliset kisat. Samaan aikaan Will käy läpi vaimonsa raskauden tuomia paineita, kuin myös kuorolaiset omia ongelmiaan hakiessaan itseään koulun järjestelmässä muun muassa käsitellen teiniraskauden, homoseksuaalisuuden, seksin, rakkauden ja sosiaalisten ongelmien tuomien paineiden kanssa. Koulun cheerleader-kerhon johtaja Sue on päättänyt tuhota kuoron ja tekee mitä vain kääntääkseen oppilaat kuoroa vastaan. Kuoro sijoittuu viimeisiksi alueellisissa kisoissa ja kuoron tulevaisuus on vaakalaudalla. Sue antaa kuitenkin lisäaikaa kuorolle liikututtuaan heidän esityksestään, jotta Uudet Tuulet voivat todistaa kuuluvansa koulun kerhosysteemiin voittamalla kuorofinaalit.
Julian Jakobsen
Seuraura
Aalborgissa Jakobsen ei pelannut kovin suurta roolia, joten hän siirtyi kaudeksi 2007–2008 Odense Bulldogsin riveihin. Kausi oli Jakobsenille läpimurto hänen tehdessä runkosarjassa tehot 13+25=38. Hän oli Bulldogsin sisäisen pistepörssin neljäs, ja valittiin kauden päätteeksi AL-Bank Ligaenin vuoden tulokkaaksi. Kaudella 2008–2009 Jakobsen teki tehot 7+23=30. Kevään 2009 pudotuspeleissä hän voitti Bulldogsin sisäisen syöttöpörssin yhdeksällä syötöllään. Jakobsen voitti kauden aikana myös Tanskan cupin.
Kaudeksi 2012–2013 Jakobsen siirtyi vuoden mittaisella sopimuksella Saksan DEL-liigan Hamburg Freezersiin. Hän teki joukkueen kanssa vuoden mittaisen jatkosopimuksen tammikuussa 2013 ja sittemmin kaksivuotisen jatkosopimuksen huhtikuussa 2014.
Birgitta Trotzig
Elämänvaiheet
Trotzigilta on suomennettu romaanit Liejukuninkaan tytär ja Tarina rannikolta sekä proosarunoteos Anima.
Bibi Jones
Bibi Jones (s. 27. heinäkuuta 1991 Oklahoma City, Oklahoma) on yhdysvaltalainen pornonäyttelijä. Hän aloitti uransa vuonna 2010. Hän on toiminut myös Penthousen mallina.
Hov (Färsaaret)
Historia
Hovissa on ollut satama jo viikinkiaikana. Nykyinen satama on rakennettu vuosina 1935–1940 ja korjattu 1960-luvulla ja se on hyvin tärkeä kylän kannalta. Hovin kirkko on perinteinen mustaksi maalattu puukirkko, joka oli alun perin Vágurissa, mutta siirrettiin Hoviin 1943, jolloin Váguriin rakennettiin uusi. Kalanjalostusteollisuus on Hovin tärkein elinkeino.
Fenfuraami
Ominaisuudet
Huoneenlämpötilassa fenfuraami on valkoista tai hieman ruskehtavaa kiteistä ainetta. Yhdiste liukenee vain vähän veteen ja runsaammin orgaanisiin liuottimiin kuten alkoholeihin, asetoniin, dikloorimetaaniin ja tolueenin. Fenfuraami on stabiili yhdiste eikä hajoa kuumennettaessa. Voimakkaasti happamissa tai emäksisissä olosuhteissa se hydrolysoituu.
Joe Roth
Roth on kaudella 2009 jalkapallon MLS-liigassa aloittavan Seattle Soundersin pääomistaja.
Pierce Brosnan
Yksityiselämä
Brosnan sai Yhdysvaltain kansalaisuuden vuonna 2004.
Aivokuolema
Aivokuoleman toteavat neurologi ja anestesiologi yhdessä.
Roger Moore
Elämä
Moore kuoli nopeasti edenneeseen syöpään 89-vuotiaana 23. toukokuuta 2017 asuinpaikassaan Crans-Montanassa, Sveitsissä. thumb|250px|Moore 84-vuotiaana vuonna 2012.
Pekka ja Pätkä neekereinä
Juoni
Tajuttuaan, että kone oikeasti tarkoitti ”lehtineekeriä” Pekka ja Pätkä menevät aikakauslehti Pupun toimitukseen. Päätoimittaja lupaa heille paikat, jos Pätkä hyppää lentokoneesta ilman laskuvarjoa. Pätkä lunastaa lupauksensa hyppäämällä lentokentällä paikallaan seisovasta lentokoneesta. Työssään Pekka ja Pätkä sotkeutuvat rikollisjoukkioon ja vangitsevat sen vahingossa, mutta saavat lehdelleen myös skuupin. Puupäät ansaitsevat tapauksesta hyvät rahat, ja myös tietokilpailupalkinto toimitetaan heille. Elokuvan loppuhuipennuksessa talonmies Pikkarainen jahtaa Pätkää yli kattojen, ja Pätkä jää takistaan roikkumaan valtavan tornikellon viisariin, kunnes putoaa kadulle tuoduille patjoille.
Trilleri
pienoiskuva|450x450px|[[Vaarallinen romanssi|Vaarallinen romanssi (1959)]] Trilleri on kirjallisuuden tai elokuvataiteen tyylilaji, jonka kerronta keskittyy jännityksen luomiseen ja sen ylläpitämiseen. Trillerin synonyymeja ovatkin jännityselokuva ja jännitysromaani. Trillerin alalajityyppejä ovat muun muassa poliittinen trilleri ja psykologinen trilleri. Useimmiten trilleri kuitenkin sekoittuu muiden lajityyppien ja alalajityyppien kanssa.
Anatoli Rjabov
Anatoli Pavlovitš Rjabov (16. huhtikuuta 1894, Itšalkin piiri, nykyinen Mordvan tasavalta – 23. toukokuuta 1938, Saransk) oli ersäläinen kielitieteilijä, professori, opettaja ja mordavalaisten kansallistunnon uudelleenkohottaja.
Tuomo Hutri
Hutri on kutsuttu jäseneksi Suomen Elokuvaajien Yhdistykseen F.S.C:hen, jossa hän on hallituksen varajäsen vuodesta 2008–. .
Joe Johnson
Ura
Johnson pelasi yliopistokoripalloa vain kaksi kautta Arkansasin yliopistossa vuosina 1999–2001. Hän osallistui vuoden 2001 NBA:n varaustilaisuuteen, jossa Boston Celtics varasi hänet kymmenentenä pelaajana. Johnson pelasi lähes koko ensimmäisen NBA-kautensa seurassa, sillä helmikuussa 2002 hänet kaupattiin Phoenix Sunsille. Hän edusti seuraa vuoteen 2005 asti, jolloin hän siirtyi Atlanta Hawksiin. Atlantassa Johnsonin tilastollisesti paras kausi oli kausi 2006–2007, jolloin hän teki 25,0 pistettä ottelua kohden. Kaudella 2009–2010 hänet valittiin NBA:n kolmostähdistöön.
USS Raleigh (C-8)
USS Raleigh (runkonumero C-8) oli Yhdysvaltain laivaston vuonna 1892 vesille laskettu Cincinnati-luokan panssarikansiristeilijä.
Palvelus
Alus saapui 12. joulukuuta Rio de Janeiroon ja se partioi 27. huhtikuuta 1918 asti Riosta Bahiaan Salvadoriin. Toukokuussa alus saapui Länsi-Afrikan rannikolle luovuttaen ampumatarvikkeita Liberian hallitukselle, minkä jälkeen se jatkoi Dakariin Ranskan Länsi-Afrikkaan. Alus lähti 18. toukokuuta kohti länttä palaten kuukauden lopulla valvomaan Rion ja Bahian välistä rannikkoa.
Kari Kairamo
Kari Antero Oswald Kairamo (31. joulukuuta 1932 Helsinki – 11. joulukuuta 1988 Espoo) oli suomalainen diplomi-insinööri ja vuorineuvos, joka toimi Nokian pääjohtajana 1977–1988. Kairamon aikana Nokia laajeni Euroopassa ja panosti huipputekniikkaan.
Alenia C-27J Spartan
Suunnittelu ja kehitystyö
Vuonna 1997 Alenia ja Lockheed Martin perustivat uuden yhtiön nimeltään Lockheed Martin Alenia Tactical Transport Systems (LMATTS). Yhtiön tehtäväksi annettiin kehittää ja suunnitella uusi konemalli, joka olisi varustettu uusimmalla tekniikalla, mukaan lukien lasiohjaamo ja uudet moottorit – samat, joita käytetään myös C-130 Hercules -koneissa (Rolls-Royce AE 2100). Liitto yhtiöiden välillä ei kuitenkaan kestänyt, koska Lockheed Martin päätti tarjota omaa C-130J konettaan Yhdysvaltain armeijalle kilpailijana C-27J:lle. Tämän seurauksena Alenia Aeronautica löysi uuden yhteistyökumppanin L-3 Communicationsista ja he perustivat yhtiön nimeltään Global Military Aircraft Systems (GMAS) markkinoimaan C-27J-konetta. Myös Boeing Integrated Defense Systems liittyi yhteisyritykseen.
22. kesäkuuta 2007 Raytheon lähetti virallisen protestin konevalinnasta Yhdysvaltain hallitukselle. Hallitus hylkäsi protestin ja Pentagon sai luvan hankkia koneet. Jo ennen protestia tehtiin ensimmäiset toimitukset Yhdysvaltain armeijan testi- ja koulutusohjelmia varten.
Myös Australian ilmavoimat ovat kiinnostuneet koneesta, korvaamaan 12 de Havilland Canada DHC-4 Caribou konetta vuonna 2010, RAAF on myös osoittanut kiinnostusta korvaamaan kaikki C-130 Hercules koneensa.
Ondrej Nepela
Bratislavassa syntynyt Nepela aloitti luistelun 7-vuotiaana ja sai valmennusta Hilda Múdralta. Hän itse valmensi myöhemmin Claudia Leistneriä. Hän luisteli Holiday on Icessa kolmentoista vuoden ajan.
Tiurun sairaala
Historia
Toisen maailmansodan aikana sairaala toimi sotasairaalana ja kenttäsairaalana. Tiurun sairaalassa hoidettiin talvisodan aikana noin puolet Suomen haavoittuneista. Sodan jälkeen toiminta tuberkuloosiparantolana jatkui. 1960-luvulta 1990-luvulle sairaalassa toimi keuhko- ja reumasairaala. Vuodesta 1993 vuoteen 2012 kiinteistössä toimi Joutsenon vastaanottokeskus.
Suuri Garrick
Suuri Garrick  (The Great Garrick) on yhdysvaltalainen komediaelokuva vuodelta 1937. Elokuvan ohjasi paremmin kauhuelokuvistaan tunnettu James Whale.
Drum and bass
Drum and bassille on tyypillistä korkea tempo (160–180 BPM). Varsinkinkin atmosfäärisessä drum and bassissa rytmin nopeus voi olla kaksinkertainen kappaleen melodisiin elementteihin verrattuna. Valtavirta-artistien tuotosten nopeus on keskimääräisesti noussut tasaisesti 1990-luvulta lähtien. Nykyään monet uudemmat artistit ovat alkaneet tuottaa kappaleita, jotka ovat lähempänä alkuaikojen nopeuksia. Tästä esimerkkinä on muun muassa verrattain uusi tyylisuunta dubstep, jonka nopeus on keskimäärin 140:n BPM:n alueella.
Harjupaviljonki
Paviljonki rakennettiin alun perin vuonna 1892 perustetun Heinolan kylpylän vieraiden kävelyretkien virkistäytymispaikaksi. Myöhemmin paviljongissa on toiminut kesäravintola ja -kahvila.
Iron Danger
Pelaaminen
Pelin ympäristöä on inspiroinut Pohjoismaiden mytologia ja modernit steampunk-tyylit. Pelaaja ottaa haltuunsa Kipuna-nimisen nuoren tytön, joka saa haltuunsa kyvyn uudelleenkelata aikaa ja päihittää kuolema. Pelaajan täytyy opetella käyttämään tätä kykyä suojellakseen ihmiskuntaa ja selvitä sodasta Kalevalan kaupungin ja Pohjolaisten armeijan välillä. Seikkailun aikana pelaajan joukkoon liittyvät kaksi kumppanihahmoa, joilla on omat taitonsa ja päämääränsä.
Tikritin toinen taistelu
Seuraukset
Tikrit oli ensimmäinen Irakin joukkojen takaisinvaltaama merkittävä kaupunki Irakin niin sanotun sunnikolmion alueella. Arviolta 700–1 000 Isis-järjestön taistelijaa oli saanut surmansa taistelun aikana ja 80 oli otettu vangiksi. Myös Irakin hallitusta tukevat joukot kärsivät raskaita tappioita. Taistelujen vielä kestäessä šiialaisten asejoukkojen uutisoitiin menettäneen vähintään 1 000 miestä kaatuneina.
Mediatekniikka
Media-alan ideana on tiedon ja elämysten välittäminen joko graafisesti painoviestintää käyttäen tai sähköisesti digitaalisessa muodossa. Sen kehitys on nopeaa ja sitä vauhdittaa digitalisoituminen sekä eri medioiden sisällöllinen ja teknologinen läheneminen eli konvergenssi.
Karhuluoto
Karhuluoto on Porin 63. kaupunginosa. Se sijaitsee Meri-Porissa, Mäntyluodon ja Herrainpäivien välillä. Muita läheisiä kaupunginosia ovat Yyteri, Kaanaa ja Uniluoto. Karhuluoto kuuluu Mäntyluodon koulupiiriin, ja sen postinumero on 28840.
Dominic Antonelli
Sotilasura
Antonelli palveli Yhdysvaltain laivastossa lentäjänä ja laskeutumisupseerina lentotukialus USS Nimitzillä. Hän lensi F/A-18C Horneteilla. Antonellilla on yli 3 200 lentotuntia 41 erilaisella lentokoneella ja hän on suorittanut 273 laskeutumista lentotukialukselle. Hän on valmistunut Yhdysvaltain ilmavoimien koelentokoulusta (laivaston vaihto-oppilaana).
Ura NASAssa
Antonelli valittiin NASAn astronauttikoulutukseen heinäkuussa 2000. Antonelli palveli erilaisissa teknisissä tehtävissä ennen avaruuslentoaan. Hän toimi pilottina 16. maaliskuuta 2009 laukaistulla avaruussukkulalennolla STS-119. . Lento kuljetti viimeisen parin aurinkopaneeleita ja runko-osan Kansainväliselle avaruusasemalle (ISS). Hän vietti lennolla 12 päivää avaruudessa. Hän toimi pilottina 14. toukokuuta 2010 laukaistulla sukkulalennolla STS-132.
Riippuluomi
Riippuluomi eli ptoosi tarkoittaa silmän ylä- tai alaluomen riippumista tavallista alempana. Syynä silmäluomen riippumiseen voi olla esimerkiksi lihasheikkous tai halvaus. Riippuluomi voi hoitamatta johtaa muihin ongelmiin, kuten toiminnalliseen heikkonäköisyyteen. Riippuluomi voi olla myös kosmeettinen ongelma. Perussairauden hoidon lisäksi vaivaa voidaan hoitaa leikkauksella.
Natriumnitraatti
Chilen, Perun ja Bolivian välinen Tyynenmeren sota sai osittain alkunsa taistelusta alueen rikkaista natriumnitraattivaroista. Maailman suurimmat salpietarimalmiesiintymät oli Atacaman aavikolla. Natriumnitraattia kaivettiin alueella runsaasti 1940-luvulle saakka. Natriumnitraatin arvo oli laskenut koko 1900-luvun, mihin vaikutti Haber-Bosch-menetelmän kehittäminen.
Salpietarimalmia kaivetaan Chilestä edelleen. Siitä saadaan natriumnitraatin lisäksi kaliumnitraattia, natriumsulfaattia ja jodia. Natriumnitraattia valmistetaan myös keinotekoisesti neutralisoimalla typpihappoa soodalla.
Cairns-ryhmä
Nimi on peräisin Australian Cairns-nimisestä kaupungista, jossa ryhmän perustamiskokous pidettiin 1986. Australian hallitus johti ryhmän muodostamista, mutta eräät Kaakkois-Aasian maat ovat olleet maatalouskaupan yhteistyössä ASEANin kautta.
Tony Hawk
thumb|Tony Hawk, 2006 thumb|Tony Hawk, 1987 Anthony Frank ”Tony” Hawk (s. 12. toukokuuta 1968) on yhdysvaltalainen rullalautailija. Hawk on saavuttanut kuuluisuutta hypättyään ensimmäisen 900-asteisen sekä lisensoidulla videopeleillään. Hän on monien mielestä yksi menestyksekkäimmistä ja vaikutusvaltaisimmista modernin vertikaalisen skeittauksen pioneereista.
Nimikkopelit
Yksi tunnetuimmista Tony Hawk -peleistä on Tony Hawk's Underground, jossa on paljon erilaisia hahmoja, muun muassa Steve Caballero, Chad Muska, Bob Burnquist, Bam Margera ja tietysti Tony Hawk, sekä myös suomalainen lautailija Arto Saari. Tony Hawk -peleissä voi kehittyä ja oppia tekemään paremmin temppuja, ja kun läpäisee ”Story Mode” -tarinatilaa, niin saa uusia tasoja ja skeittaajia.
Sangina Baidya
Sangina Baidya (s. 29. joulukuuta 1974 Kathmandu) on nepalilainen taekwondoin. Hän edusti kathmandulaista Central Dojang -seuraa.
Stroganov (ruokalaji)
pienoiskuva|Helsingin Mamma Rosa -ravintolassa tarjoiltu Stroganoff vuonna 2023. Stroganoff sisälsi häränlihaa, riisiä. punajuurta, smetanaa, ruskean kastikkeen ja persiljaa.
KiVa Koulu
Kritiikki
Selvittämiskeskustelut, jossa paikalla olisi sekä kiusattu että kiusaaja eivät kuitenkaan sellaisenaan sisälly ohjelmaan. Ohjelman puitteissa kouluja ohjeistetaan keskustelemaan aina kiusaajan ja kiusatun kanssa erikseen, jotta kiusaajalla ei olisi mahdollisuutta hyväksikäyttää valta-asemaansa selvittämistilanteessa. Ohjelman mukaan esimerkiksi kiusaajaa ja kiusattua ei tulisi koskaan pakottaa samaan selvittämiskeskusteluun, vaikka koulut näin monesti tekevätkin. Osin ohjelman väärinkäyttöön liittyvistä syistä on Holmberg-Kaleniuksen mukaan kiusaamisen uhreilta tuleva palaute KiVa koulusta on pääosin hyvin kriittistä.
Ranskan kieli
Nykyään
Nykypäivän Ranskassa käydään keskustelua kielen suojelemiselta englannin kielen lainasanoja vastaan. Laki määrää, että mainoksissa pitää olla ranskankielinen käännös ulkomaalaisista kielistä, ja radioissa on kiintiöt ranskankieliselle musiikille (vähintään 40 %). Alueellisilla eturyhmillä on myös eriasteista painostusta murteiden säilyttämiseksi.
Levinneisyys
Se, kuinka tärkeäksi ranskan kielen asema muuttuu tulevaisuudessa, riippuu ennen kaikkea Afrikan koulutustilanteen kehityksestä. Mikäli koulutustaso nousee odotetusti, ranskaa puhuvien määrä saattaa kasvaa tulevien vuosien varrella arvioista riippuen jopa 276 miljoonasta yli 700 miljoonaan.
Ranskaa opetetaan lukuisissa yliopistoissa ympäri maailman. Ranskan kielellä on tärkeä ja vahva asema niin diplomatian, journalismin, oikeuden, kuin yliopistojen ja tieteen eri aloilla. Ranskaa pidetään yhtenä maailmankielenä.
Kanada
Kanadassa ranska on toiseksi yleisin kieli englannin jälkeen. Molemmat ovat liittovaltion virallisia kieliä. Väestöstä yli 20 prosenttia eli 7 miljoonaa ihmistä puhuu ranskaa äidinkielenään vuoden 2011 laskennan mukaan.
Afrikka
Ranska on yhä virallisena kielenä monissa Afrikan maissa, jotka ovat aikoinaan olleet Ranskan tai Belgian siirtomaita. Niissä kuitenkin vain pieni osa väestöstä, pääasiassa osa kaupunkien yläluokasta, puhuu sitä äidinkielenään, mutta paljon useammat osaavat sitä sujuvasti toisena kielenään.
Ranskankielisten maiden Organisation Internationale de la Francophonie -yhteistyöjärjestön vuonna 2014 julkaiseman arvion mukaan noin 38 prosenttia maailman ranskaa osaavista ihmisistä asuu Afrikassa. Organisation Internationale de la Francophonie -järjestön tekemän arvion mukaan vuonna 2014 maailman 274 miljoonasta ranskaa osaavasta ihmisestä 105 miljoonaa asui Afrikan mantereella. Edellä mainittuun arvioon on otettu mukaan henkilöt, joiden ikä on kymmenen vuotta tai enemmän ja jotka osaavat lukea ja kirjoittaa ranskaa.
Ranskan kieli on koko Afrikan nopeimmin kasvava kieli. Afrikan väestönkasvun ja afrikkalaisten koulutuksen lisääntyessä maailman ranskaa osaavien ihmisten määrän ennustetaan nousevan 700 miljoonaan vuoteen 2050 mennessä.
Lauseoppi
Kysymyslause voidaan muodostaa käänteisen sanajärjestyksen avulla, jos subjektina on pronomini: est-ce ton nouveau chapeau – onko tämä uusi hattusi (kirjaimellisesti: on-se uusi hattusi), tai muussa tapauksessa lisäämällä verbin jälkeen pronomini: Ce chapeau est-il à toi? (kirjaimellisesti: tämä hattu on-se sinun?). Vaihtoehtoisesti kysymyslause voidaan muodostaa lisäämällä lauseen alkuun sanat ”Est-ce que”, esimerkiksi: Est-ce que ce chapeau est à toi? (kirjaimellisesti: onko se niin, että tämä hattu on sinun?). Nykyisessä puhekielessä ainoa erottava tekijä väite- ja kysymyslauseiden välillä on usein vain kysymyslauseen nouseva intonaatio.
Belgia
Blinquer: loistaa, hohtaa (hollannin sanasta blinken)
Performanssi
Cabaret Voltaire
Bauhaus-taidekoulussa Dessaussa oli myös pieni näyttämö, jossa esitettiin koulun juhlien yhteydessä myös erilaisia tapahtumia. Eräs niistä oli Mekaaninen baletti, jota Laszlo Moholy-Nagy luonnehti "toiminnan mekaaniseksi ja dynaamiseksi keskittymäksi, jota esitetään muodon, liikkeen, äänen ja valosuunnittelun keinoilla".
Performanssi tulee
'' thumb|Marina Abramović performoi vuonna 2005. Näin kirjoitti Kimmo Sarje Ars 83 näyttelyn avajaisten performanssin odottamisen tunnelmista. Happeningit olivat Suomessa 1960-luvulla yleensä teatterin ja musiikin piirissä järjestettyjä tapahtumia, mutta varsinainen performanssin käsite löi itsensä läpi kuvataiteen piirissä, tavallisesti taidegallerioissa tai taidenäyttelyiden yhteydessä usein pelkästään avajaisissa esitettynä 1980-luvun alussa.
Performanssi on laajentunut koskemaan monien, joskus yllättävienkin taiteenalojen, esimerkiksi rock-musiikin ja performanssin yhdistämistä. Performanssit ovat tuoneet uutta, monen taiteen välistä yhteistyötä taiteiden kentälle. Ne ovat myös muuttaneet kuvataidetta, joka kuten kirjallisuus, on perinteisesti ollut ei-esittävää taidetta, lähemmäksi esityksenomaisia, ajallisia tapahtumia ja hetkellisyyttä, läsnäoloa. Performanssit ovat myös lisänneet ja tuoneet uusia näkökulmia esittävien taiteiden visuaalisuuteen.
Performanssitaiteilija Roi Vaara
Performanssitaiteilija Roi Vaaran mukaan tavoite on sama kuin muussakin taiteessa, elämysten tuottaminen ja ajatusten herättäminen. Häntä on kiitetty juuri museoihin ja gallerioihin keskittyvän taide-elämän arvostelemisesta, ihmisten häkellyttämisestä ja kysymysten herättämisestä.
Savanniaratti
Savanniaratti (Eupsittula pertinax) on Etelä-Amerikan pohjoisosassa ja Panamassa elävä papukaija. Lajista tunnetaan 14 alalajia, joista monet elävät rannikon tuntuman saarilla, kuten Aruballa, Bonairella ja Curaçaolla. Carl von Linné kuvaili lajin holotyypin Curaçaosta saadusta näytteestä 1758.
Joensuun seudun joukkoliikenne
Liperin ja Hammaslahden suunnat
*Ei kulje kesäaikataulun aikana
Ihmisoikeudet Vietnamissa
Poliittiset oikeudet
Maassa on poliittisia vankeja, joiden vangitsemissyynä on, että he ovat ilmaisseet virallisia näkemyksiä vastustavia mielipiteitä. Vankilaolot ovat "ankarat, mutta maan taloudelliseen kehitysvaiheeseen nähden eivät kohtuuttomat", Yhdysvaltain ulkoministeriön arvion mukaan. Maan oikeuslaitos ei ole riippumaton, eikä oikeudenmukaiseen ja nopeaan oikeudenkäyntiin ole mahdollisuutta. Ihmisoikeusjärjestöillä ei ole toimintamahdollisuuksia. Naisten ja etnisten vähemmistöjen syrjintä, lapsityövoiman käyttö ja prostituutio ovat vakavia ongelmia. Lapsityövoiman käytön viranomaiset tunnustavat ongelmaksi.
Kroneckerin delta
Kroneckerin deltan ominaisuuksia
Matemaattisia sarjoja käsiteltäessä Kroneckerin deltalla on se huomattava ominaisuus, että jos j on mielivaltainen kokonaisluku, pätee mille tahansa lukusarjalle a_i:
Kroneckerin delta lineaarialgebrassa
Matriiseja käytetään ilmaisemaan lineaarikuvausten. Tämä Kroneckerin delta-matriisi vastaa tällöin identtistä kuvausta.
Nukkevaimo
Vastaanotto
Nukkevaimo tuotti neljä Oscar-ehdokkuutta, muun muassa parhaan naispääosan sarjassa Carrol Bakerille. Kazan sai ohjauksestaan uransa kolmannen parhaan ohjauksen Golden Globe -palkinnon.
Vasili Košetškin
Vasili Vladimirovitš Košetškin (, s. 27. maaliskuuta 1983 Toljatti, Venäjän SFNT, Neuvostoliitto) on venäläinen uransa lopettanut jääkiekkomaalivahti.
Maajoukkueura
Košetškin oli olympiakultaa voittaneen venäläisten olympiajoukkueen ykkösmaalivahti Pyeongchangin olympialaisissa 2018. Košetškin on ollut Venäjän maajoukkueessa voittamassa MM-kultaa 2009, MM-hopeaa 2010 sekä MM-pronssia 2007. Košetškin oli Venäjän kakkosvahti 2007 ja 2010 kisoissa, joissa hän pelasi molemmissa kolme ottelua. 2009 kisoissa Košetškin oli kolmosvahti.
Taiteilijoiden artteli
thumb|275px|Arttelin neljätoista perustajajäsentä. Taiteilijoiden artteli oli venäläinen taiteilijayhteisö, jonka perusti joukko Pietarin taideakatemiasta erotettuja opiskelijoita vuonna 1864.
Defender of the Crown
Pelaaminen
Pelissä yhdistyy yksiruutuinen Britanniaa kuvaava karttanäkymä, jossa on hyvin kevyttä resurssistrategiaa ja joukkojen liikuttelua sekä hiirellä ohjattavat alipelit, joissa ammutaan katapultilla linnan muuria hajalle, tunkeudutaan linnaan miekkamiehillä tai yritetään suistaa turnajaisten vastustaja ratsultaan peitsellä.